OpenLLM-France/wikimedia huggingface dataset:
# Zabaleta

Zabaleta euskal izen berezia da, toponimotzat, abizentzat eta emakumeentzako ponte izentzat erabilia. Abizenak, euskara batuko gaur egungo idazkera horretaz gainera, beste erdal idazkera hauek ere baditu: Zavaleta, Zabalete, Sabalette, Sabalete, Çabalette, Zabaletta. Ponte izena, berriz, Urretxu (Gipuzkoa) herriko Andre Mariaren adbokazioa da; haren irudia Done Joanesen baselizakoa zen, eta Zabaleta baserrian gordetzen zen.

## Etimologia

Abizenak bi osagai ditu: zabal (adjektiboa: «hedatsu», izena: «plazatxo») + -eta (zerbaiten ugaritasuna adierazten duen atzizkia, leku izenetan erabilia).

## Abizena
### Zabaleta

* Aitor Zabaleta, errealzalea, Madrilen eraila 1998ko abenduaren 8an.
* Facundo Zabaleta (Oiartzun, Gipuzkoa, 1934), txirrindulari ohia.
* Gemma Zabaleta (Donostia, Gipuzkoa, 1957), politikari ohia.
* Iñaki Zabaleta (Leitza, Nafarroa Garaia, 1952), euskal idazlea, kazetaria eta EHUko irakaslea.
* Jorge Zabaleta (Santiago, Txile, 1970), aktorea.
* Jose Javier Zabaleta (Etxarren, Nafarroa Garaia, 1991), esku huskako pilotaria.
* Josu Zabaleta (Legazpi, Gipuzkoa, 1948), itzultzailea eta idazlea.
* Juan Zabaleta Lekuona (Errenteria, Gipuzkoa, 1894 – 1950), euskal idazlea eta bertsolaria.
* Juan Zabaleta (Madril, Espainia, 1610 – 1670?), gaztelaniazko idazlea.
* Mariano Zabaleta (Tandil, Argentina, 1978), tenislari profesional ohia eta telebistako aurkezlea.
* Martin Zabaleta (Hernani, Gipuzkoa, 1949), mendizalea.
* Nicanor Zabaleta (Donostia, Gipuzkoa, 1907 – San Juan de Puerto Rico, Puerto Rico, 1993), harpa-jotzailea.
* Pablo Zabaleta (Buenos Aires, Argentina), futbolaria.
* Patxi Zabaleta (Leitza, Nafarroa Garaia, 1947), politikaria eta euskal idazlea.
* Peio Zabaleta (Iholdi, Nafarroa Garaia, 1961), musikagilea.
* Pello Zabaleta Kortaberria (Legazpi, Gipuzkoa, 1942), idazlea.
* Pello Zabaleta Lekuona (Errenteria, Gipuzkoa, 1896 – 1967), bertsolaria.

### Zavaleta

Zabaleta euskal izenaren erdal grafietako bat da. Zavaleta abizena duten pertsona ospetsuak:
* Cara Zavaleta (Bowling Green, Ohio, Ameriketako Estatu Batuak), modeloa.
* René Zavaleta Mercado ((Oruro, Bolivia, 1935 – Mexiko hiriburua, Mexiko, 1984), Boliviako politikaria, soziologoa eta filosofoa.
* Ruth Zavaleta (Tepecoacuilco, Guerrero, Mexiko, 1966), politikaria.

## Toponimoa

* Zabaleta dorretxea edo Kaxerna dorretxea: Nafarroa Garaiko Lesaka udalerrian dagoen dorretxea.
* Zabaleta: Bizkaiko Nabarniz udalerriko auzoa.
* Uribarri-Zabaleta: Bizkaiko Nabarniz udalerriko auzoa.

## Erreferentziak

* ↑ Euskaltzaindia: Euskal Onomastikaren Datutegia.
* ↑ Euskaltzaindia: «Zabaleta», Pertsona-izenak.
* ↑ (Gaztelaniaz) Koldo MITXELENA: Apellidos vascos, Donostia, Txertoa, 1989, ISBN: 84-7148- 008-5. Ikus «zabal», 162. orrialdea.
* ↑ (Gaztelaniaz) Koldo MITXELENA: Apellidos vascos, Donostia, Txertoa, 1989, ISBN: 84-7148- 008-5. Ikus «-eta», 87. orrialdea.

## Kanpo estekak

* Datuak: Q136708
# Zabaleta dorretxea

Zabaleta dorretxea edo Kaxerna dorretxea Nafarroako Bortziriak eskualdeko Lesaka udalerrian dagoen dorretxe bat da. Hain zuzen ere, herrigunean kokatzen den Arretxea karrikan dago, Lesakako udaletxearen atzealdean eta Onin errekaren alboan.

## Historia

XV. mendean eraiki da, 1444an Joanes II.a Nafarroakoak dorretxeko jauna zen Otxoa López Zabaletakoari Lesaka udalerria gipuzkoarrengandik defendatzeagatik haiek erretako bere dorretxea berreraikitzeko diru laguntza eman zion.
Bestalde, jada XIX. mendearen hasieran eta Napoleondar Gerretan dorretxeak Wellington britainiar duke ospetsuaren gudarosteei ostatu eman zien.
Gaur egun, jabetza pribatuko eraikina izanik, etxebizitza partikular modura erabilia da. 2009an eraberritze lanak izan zituen.

## Iruditegia

* Onin ibaia eta Behe plaza, atzealdean Zabaleta dorretxea ikus daitekeelarik.
* Zabaleta dorretxea hego-mendebaldetik.

## Erreferentziak

* 1 2 3 Eraberritze batel Lesakako XV. mendeko Zabaleta dorretxea zaharberrituko du. Diariodenavarra.com (Gaztelaniaz)
* ↑ Zabaleta dorretxea. Monumentalnet.org (Gaztelaniaz)

## Kanpo estekak

* Datuak: Q12269140
* Multimedia: Palace of Zabaleta / Q12269140
# Zabalgana (hiri-hedapena)

Zabalgana Gasteizen mendebaldean 2000. urteko Hiri Antolamenduko Plan Nagusian zehaztu zen hiri-hedapenari eman zitzaion izena da. Izatez, Zabalgana izena hedapena osatzen duten sei sektoreetatik bik besterik ez dute hartu.

## Auzoaren garapena

Eraikitzeko lehen lanak 2003an hasi ziren, eta lehen bi sektoreetakoak (Hego Zabalgana eta Ipar Zabalgana) 2010. urte inguruan bukatu ziren. Beste sektoreetako lanek etena pairatu zuten XXI. mendeko lehen hamarkadaren bukaerako krisialdi ekonomikoaren ondorioz, batez ere etxebizitza libreen kasuari zegokionean.
2010. urtean egoera hau zen: Mariturri izeneko auzo berrian blokeetako etxebizitza gehienak amaituta zeuden, baina sektore horretarako aurreikusita zeuden familiabakarreko etxebizitzak egin gabe geratu ziren. Aldaia auzoa ere erdizka egina zegoen, eta iparralderago dauden Elejalde eta Borinbizkarra auzoetan urbanizatze-lanetan ari ziren oraindik.

### Dentsifikazioa

2010ean Gasteizko udalaren menpeko Ensanche 21 erakundeak Salburua eta Zabalgana auzoen dentsifikazio proiektua garatzeko bi aukera aurkeztu zituen. Hiriko bi garapen gune hauek dentsitate txikiagiegia zutela eta (hektareako 50 biztanle), dentsitatea hektareako 70-75 biztanlera igo nahi zuten horrela. Dentsitatea handitzearekin batera, Gasteiz erdiguneko auzoek zuten dentsitate bera bultzatu nahi zen, gehiegizko berdegune eta kale zabalegiek sortzen duten hirigintza saihesteko.
Ensanche 21 erakundeak bi proposamen egin zituen, garatzeko geratzen ziren guneetan etxebizitza gehiago eraikitzeko, eta eraikitako sektoreetan ere etxebizitza gehiago eraikitzeko. Zabalgana eta Salburuko hainbat auzo-elkartek udalaren erabakia gaitzetsi eta bi garapen guneetako dentsifikazioa bertan behera uztea eskatu zuten.
Azkenik, 2010eko ekainean etxebizitza gutxien eraikitzea aurrikusten zuen Ensanche 21 erakundearen proposamena onartu zuen udalak.

## Auzoaren egitura

Zabalganak guztira 2.484.671 metro koadro ditu, eta ondoan du Zabalganeko parkea.

### Hedapen berriaren auzoak

| Sektorea | Izena | Azalera | Etxebizitzak guztira | Babes Ofizialekoak | Libreak |
| S1 | Borinbizkarra | 343.505 m$^2$ | 2.000 | 1.568 | 432 |
| S2 | Ipar Zabalgana | 377.281 m$^2$ | 1.711 | 1.283 | 428 |
| S3 | Hego Zabalgana | 262.459 m$^2$ | 963 | 502 | 461 |
| S4 | Elejalde | 149.430 m$^2$ | 800 | 538 | 262 |
| S5 | Aldaia | 651.036 m$^2$ | 2.621 | 1.967 | 654 |
| S6 | Mariturri | 700.960 m$^2$ | 4.133 | 3.391 | 742 |

## Erreferentziak

* ↑ http://paperekoa.berria.info/harian/2010-05-19/012/003/gasteizko_auzo_berrien_dentsitatea_ez_aldatzeko_eskatu_diote_udalari.htm%5B%5D Berria egunkariko albistea.

## Kanpo estekak

* (Gaztelaniaz) Ensanche 21, Gasteizko Udalaren hirigintza agentziaren webgunea
* Eraikitako sektoreetan dentsifikazioak izango duen eragina.
* Garatu gabeko sektoreetan dentsifikazioak izango duen eragina.
* Datuak: Q12269142
# Zabalganeko Osasun Zentroa

Zabalganeko Osasun Zentroa Gasteizko osasun-etxea da, Ilustrazioaren hiribidea 47an dagoena. Arabako Unibertsitate Ospitalea erreferentziako ospitalea du.

## Erreferentziak

* ↑ osakidetza.euskadi.eus

## Kanpo estekak

* Datuak: Q64442816
* Multimedia: Centro de Salud Zabalgana / Q64442816
# Zabalera

Zabalera neurketa bidimentsional edo tridimentsionaletan X ardatzari dagokion neurria da, hau da, horizontala den neurketari.

## Ikus, gainera

* Luzera

## Kanpo estekak

* Datuak: Q35059
# Zabalera estuko trenbide

Zabalera estuko trenbidea trenbide garraio mota bat da, zeinaren zabalera trenbide garraiorako "normaltzat" jotzen den baino txikiagoa dena. Herrialde bakoitzaren ezaugarrien araberako zabalera normal hau trenbide sare nagusian erabiltzen dena da, zabalera estua bigarren mailako lineetarako erabiltzen da.

## Kanpo estekak

* Datuak: Q1112477
* Multimedia: Narrow gauge railways / Q1112477
# Zabalgana

Zabalgana Gasteizko auzoa da. 2000. urteko Gasteizko Hiri Antolamenduko Plan Nagusian Zabalgana deitu zen hiri-hedapenaren bidez garatu zen. Iparraldean Sansomendi auzoa eta Ehari herriak ditu, hegoaldean Armentia, ekialdean Ariznabarra eta mendebaldean Zuhatzu herriaren inguruko nekazaritza-lurrak eta Zabalganeko parkea.
Auzoa sei sektoreren bidez garatu zen: Borinbizkarra, Ipar Zabalgana, Hego Zabalgana, Elejalde, Aldaia eta Mariturri.
Auzoaren erditik Ehari (edo Perretxin) erreka izandakoaren ubidea igarotzen da. Gaur egun ubideak ez darama ur handirik, errekaren ur gehienak estolderia-sistemaren bidez bideratzen baitira Zadorra ibairaino. Zarauna errekak ere auzoaren mendebaldea zeharkatzen du, Perretxin errekarekin bat egin arte.

## Ikus, gainera

* Zabalgana (hiri-hedapena)

## Kanpo estekak

* Datuak: Q560002
* Multimedia: Zabalgana / Q560002
# Zabalegi (mendia)

    Artikulu hau Aralarreko mendiari buruzkoa da; Elortzibarreko herria gaitzat duena beste hau da: «Zabalegi»
Zabalegi Aralar mendilerroan dagoen mendi bat da, Artubi menditik iparmendebaldera, Malloatik zertxobait bananduta.

## Irispideak

Amezketan, San Martin ermitara igo behar da G.R. -20 bidezidorretik (Aralarri itzulia mendi oinetik). Ideia, Larrondoko lautadara iristea da, modu bat aipatzeagatik, Altun Goena izeneko baserritik hel daitekeena. Toki honetatik, G.R. -20 eta G.R. -121 bidezidorrek (Gipuzkoari itzulia), Aragoenetik elkarrekin doazenak, Balerdi mendiaren iparraldeko oina zeharkatzen dute, eta Urdilleko lepoa izena duen leporantz doaz. Larrondon, Larrondoko tumulua eta Urritzako trikuharria ikus daitezke. Hemen, gorri eta zuriz adierazitako bidea hartu behar da, Arangoene izeneko txabolara iritsi arte, Zabalegi mendiaren mendebaldeko aurpegia inguratuz. Iparrekialderantz igo behar da, Zabalegi izeneko leporantz, dolinek zulatua eta Aralarren ohikoak diren txabola kupularren arrastoekin. Hemendik, tontorra oso gertu geratzen da. Larrondotik, zuzenagoa den beste bide bat ere irtetzen da. Zabalegiren iparraldeko aurpegian dagoen bidezidorra hartu behar da, izen bereko lepoan amaitzen dena.

## Inguruko tokiak

* Anduitzeko haitzorrotza

## Kanpo estekak

* Datuak: Q12269139
# Zabaleta Museoa

Zabaleta Museoa Rafael Zabaleta Fuentes (1907-1960) margolari espainiarraren obran ardaztutako arte galeria bat da, jaioterrian, Quesadan (Jaen), kokatua.

## Historia

Hasierako proiektua Manuel Millánen ardura izan zen 1959an eta 1963an inauguratu zen. 1992an, José Gabriel Padilla Sánchezek eraberritu zuen José Luis eta Jesús Martín Clabo anaiekin batera. Gaur egun, museoa Almeria etorbidean dago, "Los tres caños" pasealekuaren ondoan.

## Museoko bildumak

* Rafael Zabaleta
* Zabaletaren lagunak
* Cesáreo Rodríguez Aguilera
* Ángeles Dueñas

## Kanpo estekak

* Datuak: Q10940709
* Multimedia: Museo Zabaleta / Q10940709
# Þeistareykjarbunga

Þeistareykjarbunga Islandia iparraldean dagoen sumendia da.
564 metroko garaiera du eta sumendiaren azken erupzioa K.a. 750. urtean izan zen.

## Ikus, gainera

* Islandiako sumendien zerrenda

## Kanpo estekak

* (Ingelesez) Sumendiari buruzko informazioa.
* Datuak: Q335291
* Multimedia: Þeistareykjarbunga / Q335291
# Þjóðólfur úr Hvini

Þjóðólfur úr Hvini (c. 855–930), 900 urte inguruko eskaldo edo olerkari norvegiarra izan zen. Ynglingatalen egiletzat hartzen da, Ragnvald Mendi Altuko erregearentzako oda bat, honen eskandinaviar jainkoetan eta errege suediarren artean zuen ustezko jatorria deskribatuz.
Haustlöng olerkia ere ematen zaio.
# Þingeyjarsveit

Þingeyjarsveit Islandiako iparraldean kokatua dagoen udalerria da, Norðurland eystra eskualdean kokatua. 2011ko erroldaren arabera 917 pertsona bizi ziren bertan.
Herrigune nagusia Laugar du. 2006an Aðaldælahreppur antzinako udalerria bereganatu zuen.

## Kanpo estekak

* Udalaren webgunea.
* Datuak: Q335325
* Multimedia: Þingeyjarsveit / Q335325
# Þjórsá

Þjórsá Islandiako ibaia da, herrialdeko luzeena dena.
Hofsjökull glaziarrean jaioa, hasieran ibaia txikia da. Tungnaá ibaiadarrarekin bat egitean goi-ordokiak utzi eta Þjórsárdalur (Thjorsardalur) harana zeharkatzen du. Ozeano Atlantikoan bokalea du.
Hringvegur (1. errepidea) errepideak ibaia zeharkatzeko zubi bat du, Selfoss eta Hella hirien artean.

## Kanpo estekak

* Datuak: Q207136
* Multimedia: Þjórsá / Q207136
# Þrymheim

Eskandinaviar mitologian, Þrymheim Þjaziren bizilekua zen, Jotunheim munduan zegoena. Skaðiren bizilekua ere bazen (Skaði Þjaziren alaba zen), Njörðrren emaztea, Þrymheimgatik malenkoniatsu bihurtu zena ezkondu ondoren.

## Kanpo estekak

* Datuak: Q1570688
# Þingvallavatn

Þingvallavatn Islandiako aintzirarik handiena da, Þingvellir parke nazionalean.
Aintziraren inguruko faila eta arrakala sakonak, elkarrengandik urruntzen ari diren Eurasia eta Ipar Amerikako plaken mugimenduek eragin dituzte.
Þingvallavatn aintzira bi plaka hauen banatze puntuaren gainean dago.

## Kanpo estekak

* Datuak: Q335432
* Multimedia: Þingvallavatn / Q335432
# Þingvellir

Þingvellir Parke Nazionala$^1$ UNESCOren gizateriaren ondarea :
| Mota | Kulturala |
| Irizpideak | iii, vi |
| Erreferentzia | 1152 |
| Kokalekua | 64°15′29″N 21°07′30″W﻿ / ﻿64.25806°N 21.12500°W﻿ / 64.25806; -21.12500 |
| Eskualdea$^2$ | Europa eta Iparramerika |
| Izen ematea | 2004 (XXVIII. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Þingvellir (islandieraz ˈθiŋkˌvɛtlɪr̥ ahoskatua; euskaraz: Thingaren Zelaiak) Islandiako Bláskógabyggð udalerrian dagoen eremua da, Reykjanes penintsulatik eta Hengill sumendi-eremutik gertu dagoena. Þingvellirren ezaugarri historiko, kultural eta geologikoak direla eta, herrialdeko turismo-gune nagusienetariko bat da. Bertan herrialdeko aintzirarik handiena den Þingvallavatn dago.
Alþingi legibiltzarra Þingvellirren lehendabizikoz 930ean bildu zen eta 1789ra arte iraun zuen bertan. 1930ean Þingvellir Natura Parkea ezarri zuten bertoko legebiltzarra eta ezaugarri naturalak babesteko.
2004an UNESCOk Gizateriaren Ondare izendatu zuen.

## Erreferentziak

* ↑ Björnsson, Björn Th. Þingvellir. Reykjavík: Bókaútgáfa Menningarsjóðs, 1984.
* ↑ Lagasafn. Lög um þjóðgarðinn á Þingvöllum, 2004 nr. 47 1. júní, 1.gr.

## Kanpo estekak

* Datuak: Q107370
* Multimedia: Þingvellir / Q107370
# Þorlákshöfn

Þorlákshöfn, Islandiako hiria da, Ölfus udalerrian dagoena, Suðurland eskualdean. 2014an 1.490 biztanle zituen.
Hiriak Þorlákur Helgi-ren izena darama, Skálholt-ko obispoa izan zena. Garrantzi berezia du portu bezala, izan ere, Grindavík, mendebaldean, eta Höfn, ekialdean, artean dagoen portu bakarra da. Bertatik ferryak ateratzen dira Vestmannaeyjar uhartera. Zerbitzuen artean, jatetxea, golf zelaiak, motokros zirkuitua, kiroldegia eta igerilekua aurkitzen dira.

## Kanpo estekak

* Datuak: Q335596
* Multimedia: Þorlákshöfn / Q335596
# Þrestir

Þrestir (euskaraz: «txolarreak») 2015. urtean Rúnar Rúnarssonek zuzendutako filma da.
Donostiako Zinemaldiko 63. edizioaren Sail Ofizialen aurkeztu eta Urrezko Maskorra irabazi zuen.

## Istorioa

Oharra: Atal honek istorio osoa edo amaiera argitzen du.
Ari izeneko 16 urteko mutil baten iniziazio-kontakizuna. Ama eta biak Reykjaviken bizi ostean, mendebaldeko fiordo urrunetara joan beharko du bueltan, bere aita Gunar-ekin bizi izatera. Hartu-eman uzkurra izango du han aitarekin, eta txikitako lagunak ere aldatuta ikusiko ditu. Giro etsigarri horretan, Arik bere bidea egiten saiatuko beharko du.

## Aktoreak

* Atli Óskar Fjalarsson: Ari
* Ingvar Eggert Sigurðsson: Gunnar
* Kristbjörg Kjeld: amama
* Rakel Björk Björnsdóttir: Lára
* Rade Šerbedžija: Tomislav
* Valgeir Hrafn Skagfjörð: Bassi

## Erreferentzia

* ↑ Sarasola, Ainhoa. (2015-09-27). «Runar Runarssonen 'Sparrows' lanak irabazi du Urrezko Maskorra» Berria.
* ↑ Donostiako Zinemaldia. 63. Edizioa 2015 > Sailak eta filmak > Sparrows. .

## Kanpo estekak

* Webgune ofiziala (Ingelesez)
* IMDb-ko fitxa (Ingelesez)
* Datuak: Q19896122
# Wilson Whineray

Sir Wilson James Whineray KNZM, OBE (Auckland, 1935eko uztailaren 10a - Auckland, 2012ko urriaren 22a) zeelandaberritar errugbilaria izan zen, harroin postuan aritzen zena. 1957-1965 bitartean, 77 partida jokatu zituen Zeelanda Berriko errugbi selekzioarekin, 32 test-partida barne, eta bi ez beste guztietan taldeko kapitaina izan zen. 2007an, World Rugbyren Hall of Fame-n sartu zuten.

## Erreferentziak

* ↑ Wilson Whineray. stats.allblacks.com (Noiz kontsultatua: 2023-10-25).
* ↑ Wilson Whineray. Hall of Fame, world.rugby (Noiz kontsultatua: 2023-10-25).

## Kanpo estekak

* Datuak: Q455124
* Multimedia: Wilson Whineray / Q455124
# Wilson dorrea

Wilson dorrea (gaztelaniaz: Torre Wilson) Asuncion hirian dagoen etxe orratz bat da. 1993. urtean eraikia, 107 metroko garaiera eta 31 solairu ditu. Horrek Paraguaiko bigarren eraikinik garaiena bihurtzen du.

## Kanpo estekak

* Datuak: Q8023230
* Multimedia: Wilson Tower in Asunción / Q8023230
# Wilson ekaitz-txori

Wilson ekaitz-txoria (Oceanites oceanicus) Oceanites generoko animalia da. Hegaztien barruko Hydrobatidae familian sailkatua dago.

## Erreferentziak

* ↑ (Ingelesez)BirdLife International (2012) Species factsheet. www.birdlife.org webgunetitik jaitsia 2012/05/07an
* ↑ (Ingelesez) IOC Master List

## Ikus, gainera

* Oceanites
* Hydrobatidae

## Kanpo estekak

* World Bird Names
* Datuak: Q607024
* Multimedia: Oceanites oceanicus / Q607024
* Espezieak: Oceanites oceanicus
# Wilson Creek (Washington)

Wilson Creek Ameriketako Estatu Batuetako inkorporatutako herri bat da. Grant konderrian dago, Washington estatuan. 204 biztanle ditu, 2,479362 kilometro koadroko azaleran banatuta.

## Ikus, gainera

* Grant konderrian

## Kanpo estekak

* Datuak: Q1512784
# Wilson Pickett

Wilson Pickett (Prattville, Alabama, 1941eko martxoaren 18a - Reston, Virginia, 2006ko urtarrilaren 19a) estatubatuar abeslaria izan zen.

## Biografia

1960ko hamarraldiko soul abeslaririk ezagunenetakoa izan zen, Otis Reddingekin batera. The Violinaires gospel-taldean hasi zen, Detroiten, eta The Falcons soul-taldera aldatu zen 1959an. 60ko hamarraldiko lehen urteetako bakarkako lanekin ez zuen arrakasta handirik lortu, baina Atlantic Recordsen sartu zen 1965ean, eta In The Midnight Hour grabatu zuen, gerora klasiko bihurtu zen disko bat, Estatu Batuetan eta Britainia Handian izugarrizko arrakasta izan zuena. Hurrengo urtean, rythm & blues estiloko 634-5789 lana kaleratu zuen, eta, harrezkero, lan bikainak eman zituen 1970 inguru arte. Ordukoak dira Hey Jude (1969) abestiaren bertsioa eta Hey Joe, Jimi Hendrixek ospetsu egin zuen kanta. 70eko hamarraldian, RCA etxeak kontratatu zuen, eta disko-musikaren arrakastaz baliatu nahi izan zuen 1978an Funky Situation lanarekin, baina ez zuen emaitza onik lortu, eta hurrengo urtean EMIrentzat hasi zen lanean. Harrezkeroko lanetan, ez zuen behinolako arrakastarik lortu, Estatu Batuetatik kanpora, batez ere.

## Albumak

* It's Too Late (1963, Double L)
* In The Midnight Hour (1965, Atlantic)
* The Exciting Wilson Pickett (1966, Atlantic) US: #21
* The Best Of Wilson Pickett (1967, Atlantic) US: #35
* The Wicked Pickett (1967, Atlantic) US: #42
* The Sound of Wilson Pickett (1967, Atlantic) US: #54
* I'm In Love (1967, Atlantic) US: #70
* The Midnight Mover (1968, Atlantic) US: #91
* Hey Jude (1969, Atlantic) US: #97
* Right On (1970, Atlantic)
* Wilson Pickett In Philadelphia (1970, Atlantic) US: #64
* The Best Of Wilson Pickett, Vol. II (1971, Atlantic) US: #73
* Don't Knock My Love (1972, Atlantic) US: #132
* Mr. Magic Man (1973, RCA) US: #187
* Wilson Pickett's Greatest Hits (1973) US: #178
* Miz Lena's Boy (1973, RCA) US: #212
* Pickett In The Pocket (1974, RCA)
* Live In Japan (1974, RCA)
* Join Me And Let's Be Free (1975, RCA)
* Chocolate Mountain (1976, Wicked)
* Funky Situation (1978, Big Tree)
* I Want You (1979, EMI) US: #205
* Right Track (1981, EMI)
* American Soul Man (1987, Motown)
* Wilson Pickett's Greatest Hits (1987, Atlantic)
* A Man And A Half: The Best Of Wilson Pickett (1992, Rhino/Atlantic)
* It's Harder Now (1999, Bullseye Blues)
* Live And Burnin' – Stockholm '69 (2009, Soulsville)
* Live In Germany 1968 (2009, Crypt Records 2009)
* Funky Midnight Mover: The Atlantic Studio Recordings (1962–1978) (2010, Rhino)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q312270
* Multimedia: Wilson Pickett / Q312270
# Wilson Rodrigues Fonseca

Wilson Rodrigues Fonseca (1985eko martxoaren 21a - ) Brasilgo futbolaria da.
Hainbat futbol taldetan jokatu du, esaterako Vegalta Sendai.

## Kanpo loturak

* (Japonieraz) J.League Data Site
* Datuak: Q2292579
# Wilson City, Missouri

Wilson City Missourieko hiri bat da. Mississippi konderrian kokatua dago. 2010ean 115 biztanle zituen, 0,21 kilometro koadrotan banatuta.

## Ikus, gainera

* Mississippi konderria

## Kanpo estekak

* Datuak: Q2009564
# Wilson Greatbatch

Wilson Greatbatch (Buffalo, 1919ko irailaren 6a– Clarence, 2011ko irailaren 27a) ingeniari eta asmatzaile estatubatuarra izan zen. 325 patente baino gehiago zituen eta Asmatzaileen Ospearen Areto Nationaleko partaidea zen. Lemelson–MIT Saria (1996) eta Teknologiaren eta Berrikuntzaren Domina Nazional (1990) sariak irabazi zituen.

## Erreferentziak

* ↑ «Invent Now | Hall of Fame | Search | Inventor Profile» web.archive.org 2011-10-15 (Noiz kontsultatua: 2022-07-24).
* ↑ (Ingelesez) «NIHF Inductee Wilson Greatbatch Invented the Cardiac Pacemaker» www.invent.org (Noiz kontsultatua: 2022-07-24).
* ↑ (Ingelesez) «Implantable pacemaker inventor Wilson Greatbatch dies» BBC News 2011-09-30 (Noiz kontsultatua: 2022-07-24).
* ↑ «Other Winners | Lemelson» lemelson.mit.edu (Noiz kontsultatua: 2022-07-24).

## Kanpo estekak

* Datuak: Q2120396
# Wilson Kiprugut

Wilson Chuma Kiprugut (Kericho, 1938 - ibidem, 2022ko azaroaren 2a) kenyar atleta izan zen
1964ko Udako Olinpiar Jokoetan brontzezko domina irabazi zuen 800 metroko lasterketan eta zilarrezko domina irabazi zuen proba berean 1968ko Jokoetan. Domina olinpiko bat irabazi zuen lehen kenyarra izan zen.
# Zuhatzu

Zuhatzu grafia eta aldaera ugari dituen leku eta pertsona izena da: euskarazko egungo grafia normalizatuan, Zuhatzu, Zuatzu eta Zuatzo; gaztelaniaz, Zuazo, Zuazu. Artikuluaz horniturik, Zuatzua (gaztelaniaz, Zuazua) aldaera ere badago.

## Leku gisa
### Zuhatzu

* Zuhatzu: Arakilgo kontzejua.
* Zuhatzu: Galdakaoko auzoa.
* Zuhatzu: Gasteizko herria.
* Zuhatzu: Gesalazko herri hustua.
* Zuhatzu: Itzagaondoko lekua.
* Zuhatzu: Leioako auzoa.
* Zuhatzu Donemiliaga: Donemiliagako kontzejua.
* Zuhatzu: Arabako herri hustua.
* Zuhatzu: Kuartangoko herria.

### Zuatzu

* Zuatzu baserria: Donostiako baserria
* Zuatzu enpresa parkea: Donostiako Igara (Lugaritz) auzoan

### Zuazo

* Zuazo: Barakaldoko auzoa.

## Abizen gisa
### Euskal herritarrak

* Secundino Zuazo (1883 - 1971), arkitektoa
* Koldo Zuazo (1956 -), hizkuntzalaria

### Beste leku batzuetakoak

* Juan Zuazua (1820 - 1860), ospe handiko Mexikoko militarra.
** General Zuazua bere omenez bataiatutako Nuevo Leongo herria.
* Hernán Siles Zuazo (1914 - 1996), Boliviako presidentea.

## Kirolak

* Zuazo eskubaloi taldea

## Ikus, gainera

* Anartz Zuazua, aktorea.
* Enrique Zuazua (1961 -), zientzialaria.

## Erreferentziak

* ↑ Ikus Euskal Onomastikaren Datutegia (EODA), Euskaltzaindiaren webgunean.